
OBJAVA ZA MEDIJE
18. rujna 2026.

Pet novih uređaja za osiguranje željezničko-cestovnih prijelaza u Bjelovarsko-bilogorskoj županiji
HŽ Infrastruktura d.o.o. u funkciju regulacije prometa pustila je pet moderniziranih automatskih uređaja za osiguranje željezničko-cestovnih prijelaza (ŽCP) u Bjelovarsko-bilogorskoj županiji. Na pruzi Križevci – Bjelovar – Kloštar na ŽCP-ovima Mišulinovac 1 i Mišulinovac 2, Veliko Trojstvo, Malo Trojstvo i Grginac ugrađeni su polubranici i svjetlosno-zvučna signalizacija. 
Zajedno s navedenim prijelazima do sada je u promet pušteno 67 od ukupno 95 ŽCP-ova vrijednih 22,3 milijuna eura iz Projekta osiguranja i modernizacije željezničko-cestovnih prijelaza, koji se sufinancira iz fondova Europske unije, odnosno Programa Konkurentnost i kohezija. 
Na dodatnih 10 ŽCP-a završeni su radovi te je u tijeku ishođenje dozvola.
HŽ Infrastruktura osim ulaganja u modernizaciju željezničko-cestovnih prijelaza kontinuirano već 26 godina provodi edukativno-preventivnu akciju „Vlak je uvijek brži“ (VJUB), koja godišnje obuhvati nekoliko tisuća djece osnovnoškolske dobi, ali i svih ostalih sudionika u prometu poput vozača, pješaka, biciklista i motociklista. 


Kontakt za više informacija:
korporativne.komunikacije@hzinfra.hr 

